SKY จ่อเปิดตัว “AOTDigitalPlatform” ส.ค.นี้ พร้อมรับรู้รายได้ทันที ดันผลงานปีนี้โตกระโดด
SKY จ่อเปิดตัว “AOTDigitalPlatform” ส.ค.นี้ รับรู้รายได้ทันที จ่อเซ็นสัญญาบริษัทไอทียักษ์ใหญ่รุกธุรกิจสมาร์ท ซีเคียวริตี้ มั่นใจดันผลงานปีนี้โตกระโดด
SKY จ่อเปิดตัว “AOTDigitalPlatform” ส.ค.นี้ รับรู้รายได้ทันที จ่อเซ็นสัญญาบริษัทไอทียักษ์ใหญ่รุกธุรกิจสมาร์ท ซีเคียวริตี้ มั่นใจดันผลงานปีนี้โตกระโดด
26 มิ.ย. 2562

นายสิทธิเดช มัยลาภ ประธานเจ้าหน้าที่บริหาร บริษัท สกาย ไอซีที จำกัด (มหาชน) หรือ SKY เปิดเผยว่า ในเดือนสิงหาคมนี้ พร้อมเปิดตัว AOT Digital Platform ของบริษัท ท่าอากาศยานไทย จำกัด(มหาชน) ซึ่งบริษัท สกาย ไอซีที จำกัด (มหาชน)เป็นผู้พัฒนาระบบสื่อสารออนไลน์และได้สิทธิ์ในการประกอบกิจการเป็นระยะเวลา 10 ปี
นอกจากนี้บริษัทยังให้บริการ Free WIFI แก่ผู้โดยสารและผู้ที่มาใช้บริการภายในสนามบินทั้ง6 แห่งของบริษัท ท่าอากาศยานไทย จำกัด (มหาชน) ซึ่งประกอบด้วย สนามบินสุวรรณภูมิสนามบินดอนเมือง สนามบินภูเก็ต สนามบินหาดใหญ่ สนามบินเชียงใหม่และสนามบินเชียงราย
“สกาย ไอซีที เป็นผู้พัฒนา AOT Digital Platform ซึ่งจะเปิดตัวในเดือนสิงหาคมนี้ โดยรายได้มาจากผู้โดยสารใช้บริการผ่าน AOTMobile Application ซึ่งจะมีฟังก์ชั่นให้บริการกว่า 20 รายการ เช่น   บริการข้อมูลเที่ยวบิน การจองที่จอดรถ สิทธิพิเศษเพื่อซื้อสินค้าและบริการต่างๆภายในสนามบินการสะสมและแลกคะแนน เป็นต้น ซึ่ง AOT Mobile Application จะสร้างรายได้ให้กับบริษัทอย่างสม่ำเสมอตลอดอายุสัญญาเป็นระยะเวลา10 ปี โดยคาดว่าจะเริ่มรับรู้รายได้ในไตรมาส 3 นี้เป็นต้นไป” นายสิทธิเดช กล่าว
สำหรับภาพรวมธุรกิจในช่วงครึ่งปีหลังมั่นใจว่าจะดีกว่าช่วงครึ่งปีแรก โดยบริษัทฯเตรียมที่จะเข้าประมูลงานใหญ่อีกโครงการทั้งในส่วนงานภาครัฐและภาคเอกชนมูลค่าหลายพันล้านขณะเดียวกันก็เตรียมที่จะเซ็นสัญญาเป็นพันธมิตรกับบริษัทไอทียักษ์ใหญ่ระดับโลก เพื่อที่จะรุกในธุรกิจสมาร์ทซีเคียวริตี้ (SmartSecurity) ซึ่งเป็นบริการโซลูชั่นด้านการรักษาความปลอดภัยสำหรับองค์กรและธุรกิจโดยปัจจุบันบริษัทพร้อมที่จะขยายการให้บริการเต็มรูปแบบและรุกเข้าไปสู่กลุ่มลูกค้าภาคเอกชน อาทิ กลุ่มห้างสรรพสินค้า คอนโดมีเนียมอาคารสำนักงาน โรงงานขนาดใหญ่ในนิคมอุตสาหกรรม เป็นต้น
เช่นเดียวกับดิจิตอลแพลตฟอร์ม(Digital Platform) นอกจากบริษัท ท่าอากาศยานไทย จำกัด (มหาชน) แล้ว บริษัทยังอยู่ระหว่างการเตรียมนำเสนอโครงการทำ Digital Platform กับหน่วยงานภาครัฐอื่นอีกด้วยซึ่งคาดว่าจะมีความชัดเจนในไตรมาส3 นี้ รวมถึงวิทยุสื่อสารดิจิตอล (DigitalTrunk Radio) ซึ่งบริษัทเตรียมความพร้อมจะเข้าประมูลงานใหม่โดยการเข้าประมูลมีโอกาสที่จะเข้ารับงานเองและร่วมมือกับพันธมิตร
ทั้งนี้ผลการดำเนินงานในปี 2562 บริษัทมั่นใจว่าจะเติบโตก้าวกระโดดต่อเนื่องจากมูลค่างานที่ได้เซ็นสัญญาไปแล้วโดยจะทยอยรับรู้ตามสัญญาและการส่งมอบงานซึ่งการรับรู้ดังกล่าว ยังไม่นับรวมงานใหม่ที่บริษัทวางแผนจะเข้าไปประมูลแข่งขันอีกหลายโครงการในครึ่งปีหลังนี้ ซึ่งสอดคล้องกับภาพรวมอุตสาหกรรมไอทีในปีนี้ที่คาดว่าจะเติบโตต่อเนื่องจากความต้องการของผู้บริโภคทั้งในส่วนของภาครัฐและเอกชนที่มีความต้องการที่จะบริโภคไอทีมากขึ้น